২:০৯ এএম, ২৪ নভেম্বর ২০১৭, শুক্রবার | | ৫ রবিউল আউয়াল ১৪৩৯
সিরাজগঞ্জে রোহিঙ্গা নির্যাতনের প্রতিবাদে মানববন্ধন
১৪ সেপ্টেম্বর ২০১৭, ০২:৪০ পিএম | সাদি
মৃণাল সরকার মিলু, সিরাজগঞ্জ প্রতিনিধি : সিরাজগঞ্জে ”কালের কণ্ঠের শুভ সংঘের” আয়োজনে মিয়ানমারে রোহিঙ্গাদের হত্যা ও নির্যাতনের প্রতিবাদে মানববন্ধন অনুৃষ্ঠিত হয়েছে। বৃহস্পতিবার সকালে শহরের এস.এস রোডে ঘন্টাব্যাপি এ মানববন্ধন অনুষ্ঠিত হয়। এ মানববন্ধনে বিভিন্ন শ্রেণী পেশার মানুষ অংশগ্রহন করে।
মানববন্ধন চলাকালে বক্তব্য রাখেন, জেলা প্রেসক্লাবের যুগ্ম আহবায়ক আব্দুল কুদ্দুস, জেলা বাসদের সমন্বয়ক নব কুমার, শুভ সংঘের সাধারণ সম্পাদক অসীম সেন, জেলা ছাত্রলীগের সাধারণ সম্পাদক এমদাদুল হক, সহ সভাপতি শেখ খালিদ স্ইাফুল্লাহ সাদী, মুক্তিযোদ্ধা সন্তান কমান্ডের যুগ্ম সাধারণ সম্পাদক সালমান রহমান শিবলী ।
এ সময় বক্তারা বলেন, নিজের দেশ ছেড়ে অন্য দেশে আশ্রয় নেবার মতো যন্ত্রনা একমাত্র তারাই বোঝে যারা এর শিকার হয়। আমরাও ১৯৭১ সালে নিজ দেশ ছেড়ে ভারতে আশ্রয় নিতে বাধ্য হয়েছিলাম। তাই আমরা এর যন্ত্রনা বুঝি। তাই সারা বিশ্বের মানুষকে এই নির্যাতিত মানুষের পাশে এগিয়ে আসতে হবে।
বার্মা সরকারকে বাধ্য করতে হবে। তাদের প্রাপ্য অধিকার ফিরিয়ে দিতে। এসময় বক্তারা আরো বলেন, বর্তমান সরকারও নির্যাতিত রোহিঙ্গাদের পাশে দাড়িয়েছে। তাই দেশের প্রতিটি মানুষকে যার যার অবস্থান থেকে প্রতিবাদমুখর হয়ে উঠতে হবে। তবেই বিশ্ব নেতা রোহিঙ্গাদের প্রতি অমানববিক আচরনের জন্য বার্মা সরকারের উপর চাপ প্রযেগ করবে।
রাজু আহমেদের সঞ্চলনায় এ মানববন্ধনে ”কালের কণ্ঠের শুভ সংঘের” সিরাজগঞ্জ জেলা শাখার কমিটির সকল নেতৃবৃন্দ সহ কয়েক শত মানুষ উপস্থিত ছিলো।